ראש ממשלת אפגניסטן

ראש ממשלת אפגניסטן הוא תפקיד פוליטי בכיר בממשלת אפגניסטן. התפקיד נוצר בשנת 1927 כפקיד שמונה על ידי מלך אפגניסטן. המחזיק במשרה שימש בעיקר כיועץ, עד התמוססות ממלכת אפגניסטן בשנת 1973. במהלך שנות ה-80, התפקיד היה ראש הממשלה שניהל את הממשלה ובוטל לאחר הפלישה האמריקאית, ולאחר מכן הוקמה צורת ממשל נשיאותית שנמשכה בין השנים 2004–2021. ב-2014 משרת ראש הממשלה הוחלפה במשרת "המנהל הבכיר" (Chief Executive באנגלית), שהייתה מקבילה למשרת ראש הממשלה. לאחר נסיגת ארצות הברית וביסוס מחדש של שלטון הטליבאן, התפקיד נוצר מחדש. ב-7 בספטמבר 2021 הכריזו גורמי הטליבאן באפגניסטן על המולה מוחמד חסן אחונד כממלא מקום ראש הממשלה בממשלה הזמנית החדשה של האמירות האסלאמית של אפגניסטן שאך זה הוקמה. הממשלה כפופה לפיקוחו של המפקד העליון של הטליבאן, הייבתוללה אח'ונדזאדה. בתקופת ממלכת אפגניסטן, יו"ר מועצת השרים לא היה ראש הממשלה, אלא המלך. רק במהלך היעדרותו היה ראש הממשלה בפועל יו"ר המועצה. עד 1963 מינה המלך מוחמד זאהיר שאה את קרובי משפחתו לראשי ממשלה. למלך זאהיר שאה היה גם הכוח לפטר או להעביר את ראש הממשלה מתפקידו. משנת 1963 ואילך זה השתנה, ונקבע כי ראש הממשלה האפגני הוא המנהלת את הממשלה, וכי הממשלה מורכבת משרים. זו הייתה הפעם הראשונה בה המלך זאהיר שאה לא מילא תפקיד חשוב בממשלה והשאיר אותו לרשות נבחרת. עם זאת, הוא ציין גם כי הם אינם יכולים לעסוק בשום מקצוע אחר במהלך כהונתם כחברי ממשלה. חוקת 1964 גם העניקה סמכות לראש הממשלה לזמן את מועצת הבחירות במקרה של מותו של המלך. באפריל 1978 נהרג מוחמד דאוד ח'אן במהלך הפיכה שהחלה את "מהפכת הסאור". המפלגה הדמוקרטית העממית של אפגניסטן חידשה את משרת ראש הממשלה באותה שנה. הנשיא היה אחראי על מינויו של ראש הממשלה, שבתורו מינה את מועצת השרים. מטרתה המוצהרת של המועצה הייתה גיבוש ויישום מדיניות פנים וחוץ, גיבוש תוכניות פיתוח כלכלי ותקציבי המדינה והבטחת הסדר הציבורי. על פי חוקת 1987, הנשיא נדרש למנות את ראש הממשלה על מנת להרכיב את הממשלה. לראש הממשלה היה הכוח לפרק את הממשלה. כמה נשיאים אפגנים בתקופת הרפובליקה הדמוקרטית מונו גם לראשי ממשלה. עם הפלישה הסובייטית לאפגניסטן, ראש הממשלה כבר לא היה אחראי על הממשלה. המזכיר הכללי של המפלגה הדמוקרטית העממית או מנהל ה־KHAD הפעילו כוח רב יותר. כמו כן, חוקת 1990 קבעה כי רק אזרחים ילידי אפגניסטן זכאים לכהן בתפקיד, דבר שלא צוין במסמכים הקודמים. לאחר קריסת ממשלתו של מוחמד נג'יבוללה, נוצרה מדינת מעבר. כך מילאה לשכת ראש הממשלה שוב תפקיד חשוב בהיסטוריה האפגנית. בתקופה זו היה חיכוך מתמיד בין הנשיא לראש הממשלה. המדינה קרסה ולא הייתה ממשלה מרכזית אפקטיבית מ־1992 עד 1996. כך הפכה המשרה לטקסית בפועל, עם מעט כוח במה שנותר מהממשלה. המשרה בוטלה כאשר כוחות הטליבאן והאמירות האסלאמית של אפגניסטן השתלטו על המדינה בשנת 1996. סגן מנהיג הטליבאן היה ידוע לעיתים קרובות כראש הממשלה לאורך כל תקופת שלטונו. עם מותו של מוחמד רבאני בשנת 2001, החליטו הטליבאן שלא להחיות את המשרה. עד ספטמבר 1997 הייתה לממשלה שהדיח הטליבאן, משרת ראש ממשלה, אך התפקיד בוטל בשנת 2001 עם פלישת האמריקאים למדינה. עד 2021 לא היה ראש ממשלה באפגניסטן והמדינה נוהלה בצורת משטר נשיאותית. ב־2014 משרת ראש הממשלה הוחלפה במשרת "המנהל הבכיר" (Chief Executive באנגלית), שהייתה מקבילה למשרת ראש הממשלה. ב-7 בספטמבר 2021 החזירו הטליבאן את תפקיד ראש הממשלה. נשיא אפגניסטן מדיה וקבצים בנושא ראש ממשלת אפגניסטן בוויקישיתוף "Hardliners get key posts in new Taliban government" (באנגלית בריטית). 2021-09-07. נבדק ב-2024-01-10. Dugger, Celia W. (20 באפריל 2001). "Muhammad Rabbani, Advocate of Some Moderation in Taliban". The New York Times. נבדק ב-29 בספטמבר 2012. {{cite news}}: (עזרה) "Afghan King Overthrown; A Republic Is Proclaimed". The New York Times. 18 ביולי 1973. נבדק ב-3 באוגוסט 2021. {{cite web}}: (עזרה) "How Soviet troops stormed Kabul palace". BBC. 27 בדצמבר 2009. נבדק ב-3 באוגוסט 2021. {{cite web}}: (עזרה) Barbara Crossette (26 בספטמבר 1996). "Kabul Falls to Islamic Militia; Afghans Accuse Pakistan". The New York Times. נבדק ב-11 בספטמבר 2021. {{cite web}}: (עזרה) "Security Council 1988 Committee Amends 105 Entries on Its Sanctions List | Meetings Coverage and Press Releases". www.un.org. נבדק ב-2021-09-08.